CELEX: 32020R1108
Language: da
Date: 2020-07-20 00:00:00
Title: Rådets forordning (EU) 2020/1108 af 20. juli 2020 om ændring af forordning (EU) 2017/2454, for så vidt angår anvendelsesdatoerne som reaktion på covid-19-pandemien

29.7.2020   
               
               
                  DA
               
               
                  Den Europæiske Unions Tidende
               
               
                  L 244/1
               
            
         RÅDETS FORORDNING (EU) 2020/1108
         af 20. juli 2020
         om ændring af forordning (EU) 2017/2454, for så vidt angår anvendelsesdatoerne som reaktion på covid-19-pandemien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 113,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         under henvisning til udtalelse fra Det Europæiske Økonomiske og Sociale Udvalg (2),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     Rådets forordning (EU) nr. 904/2010 (3) fastsætter regler om medlemsstaternes udveksling og lagring af oplysninger med henblik på indførelse af de særordninger, der er omhandlet i afsnit XII, kapitel 6, i Rådets direktiv 2006/112/EF (4).
                  
               
                     (2)
                  
                  
                     Ved Rådets forordning (EU) 2017/2454 (5) ændres nævnte bestemmelser for at udvide særordningernes anvendelsesområde og indføre en ny ordning. Nævnte ændringer skal finde anvendelse fra den 1. januar 2021.
                  
               
                     (3)
                  
                  
                     Den 30. januar 2020 erklærede Verdenssundhedsorganisationen (WHO) covid-19-udbruddet for en folkesundhedsmæssig krisesituation af international betydning. Den 11. marts 2020 erklærede WHO covid-19-udbruddet for en pandemi. Covid-19-pandemien har påvirket alle medlemsstaterne. På grund af den alarmerende stigning i antallet af tilfælde og manglen på effektive og umiddelbart tilgængelige midler til at håndtere covid-19-pandemien har flere medlemsstater erklæret national undtagelsestilstand.
                  
               
                     (4)
                  
                  
                     Covid-19-pandemien udgør en uventet og hidtil uset nødsituation, som påvirker alle medlemsstater dybt og forpligter dem omgående handling på nationalt plan for at håndtere den aktuelle krise som en prioritet ved at omfordele ressourcer afsat til andre områder. Som følge af krisen har flere medlemsstater vanskeligheder med at afslutte udviklingen af de IT-systemer, der er nødvendige for at anvende forordning (EU) 2017/2454 fra den 1. januar 2021. Visse medlemsstater har derfor anmodet om udsættelse af datoen for anvendelse af forordning (EU) 2017/2454.
                  
               
                     (5)
                  
                  
                     I betragtning af de udfordringer, som medlemsstaterne står over for i forbindelse med at håndtere covid-19-krisen, og den kendsgerning, at de nye bestemmelser er baseret på princippet om, at alle medlemsstater skal opdatere deres IT-systemer for at være i stand til at anvende forordning (EU) 2017/2454 og sikre indsamlingen og fremsendelsen af oplysninger og indbetalinger i henhold til de ændrede ordninger, er det nødvendigt at udsætte datoen for anvendelse af nævnte forordning med seks måneder. En udsættelse på seks måneder er passende, da forsinkelsen bør holdes så kort som muligt for at minimere yderligere budgetmæssige tab for medlemsstaterne.
                  
               
                     (6)
                  
                  
                     I lyset af den væsentlige indvirkning af de økonomiske forstyrrelser og de mulige yderligere vanskeligheder, der følger af covid-19-pandemien, og med henblik på at støtte den korrekte og rettidige anvendelse af de nye momsregler i forbindelse med e-handel kan Kommissionen arbejde tæt sammen med de berørte medlemsstater for at overvåge tilpasningen af de nationale IT-systemer og yde teknisk bistand efter behov.
                  
               
                     (7)
                  
                  
                     Forordning (EU) 2017/2454 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) 2017/2454 foretages følgende ændringer:
            
                        1)
                     
                     
                        Artikel 1, nr. 7), ændres således:
                        
                                    a)
                                 
                                 
                                    I litra a) affattes overskriften til afdeling 2 således:
                                    »Bestemmelser gældende fra den 1. januar 2015 til den 30. juni 2021«.
                                 
                              
                                    b)
                                 
                                 
                                    I litra b) foretages følgende ændringer:
                                    
                                                i)
                                             
                                             
                                                Overskriften til afdeling 3 affattes således:
                                                »Bestemmelser gældende fra den 1. juli 2021«.
                                             
                                          
                                                ii)
                                             
                                             
                                                Artikel 47a affattes således:
                                                
                                                   »Artikel 47a
                                                   
                                                   Bestemmelserne i denne afdeling finder anvendelse fra den 1. juli 2021.«
                                                
                                             
                                          
                              
                  
                        2)
                     
                     
                        Artikel 2, stk. 2, affattes således:
                        »Den finder anvendelse fra den 1. juli 2021.«
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. juli 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Udtalelse af 10.7.2020 [endnu ikke offentliggjort i EUT].
         
            (2)  Udtalelse af 10.6.2020 [endnu ikke offentliggjort i EUT].
         
            (3)  Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (EUT L 268 af 12.10.2010, s. 1).
         
            (4)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (5)  Rådets forordning (EU) 2017/2454 af 5. december 2017 om ændring af forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (EUT L 348 af 29.12.2017, s. 1).